Source: https://revista22.ro/actualitate-interna/reset-cere-csm-sa-dea-aviz-negativ-numirii-lui-bogdan-licu-in-postul-de-prim-adjunct-al-pg
Timestamp: 2020-04-08 00:34:57+00:00
Document Index: 8942387

Matched Legal Cases: ['CSM ', 'CSM ', 'CSM ', 'CSM ', 'CSM ', 'csm ']

Reset cere CSM să dea aviz negativ numirii lui Bogdan Licu în postul de prim-adjunct al PG | Revista 22 GDPR
Reset cere CSM să dea aviz negativ numirii lui Bogdan Licu în postul de prim-adjunct al PG
În contextul audierilor din CSM anunțate pentru săptămâna viitoare, Reset cere Secției de procurori a CSM să avizeze negativ propunerea ministrului Cătălin Predoiu de numire a procurorului Bogdan Licu, actualul interimar de la șefia Parchetului General, titular în postul de prim-adjunct al Procurorului General.
Scandalul de plagiat, performanțele școlare și academice slabe și modul cum a tratat Bogdan Licu cazurile de la Caracal și adopția Sorinei sunt motivele invocate de grupul Reset.
Organizația s-a remarcat după ce a cerut retragerea lui Tudorel Toader din Comisia de la Veneția.
În contextul audierilor din CSM anunțate pentru săptămâna viitoare, Reset adresează Secției de procurori a acestei instituții o scrisoare prin care solicită să avizeze #negativ propunerea de numire a dlui Bogdan Licu pentru postul de prim-adjunct al Procurorului General.
Societatea are mari așteptări din partea Consiliului Superior al Magistraturii, în calitatea sa de garant al independenței Justiției, dar și de promotor al integrității și profesionalismului în derularea actului de justiție.
csm bogdan licu reset